Gee spesiale aandag aan die henne wat broei. ‘n Aparte nes waar die henne kan broei is beter. Veral die neste moet hoog van die grond af op ‘n stelasie wees en verkieslik soos ‘n gevlegte mandjie wees, want ‘n leë verfblik is te warm vir die hen. Skoon sand en baie sagte gras is die beste om die eiers op neer te sit sodat dit nie breek nie.
Die kos wat hulle kry moet gou opge-eet word, anders bly dit oor en word gemors. Die hen behoord ook nie die kuikens se kos eet nie, want dit is net vir hulle bedoel. Maak ‘n versperring van riet of draad sodat die hen nie die kuikens se kos kan bykom as hulle gevoer word nie.
Wanneer die kuikens 3 – 4 weke oud is word hulle toegelaat om bedags die kampie te verlaat sodat hulle vir self begin soek vir kos saam met die mahen. Moet egter nie ophou om bietjie ekstra kos vir hulle te gee nie.
Bene wat eers gekook en fyngemaak is verskaf ook baie ander minerale wat noodsaaklik is vir hoenders se gesondheid.
Skoon water en drinkbakke wat daagliks voorsien word is belangrik. Ook die kosbakke moet elke dag skoon gemaak word en die huis moet altyd netjies wees.
Vir baie gevaarlike siektes wat gou onder die hoenders versprei en baie doodmaak, moet kuikens geent word met die regte entstowwe.
Een van die siektes is Newcastle Siekte. Vra vir die plaaslike landbou voorligter om te help dat die hoenders ge-ent word voordat hulle die siekte opdoen.